kardosdrur/scandi-wiki huggingface dataset:
Rheumafaktor

Rheumafaktor (RF eller RhF) er et autoantistof (antistof rettet mod en organismes eget væv), der er mest relevant ved leddegigt.

Fortolkning 
IgM-RF er en undersøgelse for specielle antistoffer i blodet, og undersøgelsen anvendes først og fremmest til at skelne mellem kronisk leddegigt med og uden disse antistoffer. Ved de fleste patienter med kronisk leddegigt findes antistofferne på et tidspunkt i blodet. Antistofferne kan også ses ved andre sygdomme, hvor immunsystemet spiller en rolle samt ved en del kroniske infektionssygdomme. Man kan i øvrigt måle antistofferne hos 5 % af raske personer.

Referencer 

Immunforsvar
Mikrobiologi
Dvina

Dvina kan henvise til flere artikler:

 Daugava – en flod, der også hedder Vestlige Dvina
 Nordlige Dvina – en russisk flod
 Pamiat Azova (panserkrydser) – en russisk panserkrydser, der fra 1909 var depotskib under navnet Dvina
Van Hansis

Van Hansis (døbt Evan Vanfossen Hansis; født 25. september 1981) er en amerikansk skuespiller. Van Hansis er stjerne i CBS-sæbeoperaen As The World Turns som personen Luke Snyder. Han er en af hovedstjernernes (Holden og Lily Snyder) søn, også selvom hans biologiske far er Damian Grimaldi. Van blev Luke Snyder d. 14. september i 2005. Han overtog rollen fra Jake Weary. Kort efter han tog over rollen som Luke, sprang Luke ud som bøsse i 2006. Luke er så senere sammen med Noah Mayer (Jake Silberman). Det er det første mandlige par i soap operaernes historie.

Eksterne henvisninger 

 

Skuespillere fra USA
Chronica Gallica (452)

Chronica Gallica (452) er en senantik krønike i annalform som fortsatte Hieronymus' krønike. Den blev sammen med en anden anonym gallisk krønike redigeret af Theodor Mommsen under navnet Chronica Gallica i rammen af Monumenta Germaniae Historica (MGH).

Krøniken begynder med året 379 med udnævnelsen af Theodosius I til medkejser og ender med hunnerkongen Attilas indfald i Italien 452. Fremstillingen koncentrerer sig især om Gallien, kejserne og paverne; begivenheder i den østlige del af riget nævnes knap. Det drejer sig om det ældste overleverede galliske historieværk. Stedet for dets tilblivelse er omstridt, oftest angives et sted i Rhonedalen eller måske Marseille.

Chronica Gallica (511), der findes i samme bind af Monumenta Germaniae Historica, begynder ligeledes med Theodosius, men slutter med året 511.

Litteratur 
Teksten i Monumenta Germaniae Historica

 Richard Burgess: The Gallic Chronicle of 452: A New Critical Edition with a Brief Introduction. In: Ralph W. Mathisen und Danuta Shanzer (Hrsg.): Society and Culture in Late Antique Gaul. Revisiting the Sources. Aldershot 2001, S. 52ff.
 Steven Muhlberger: The Fifth-Century Chroniclers: Prosper, Hydatius, and the Gallic Chronicler of 452. Leeds 1990.

Krøniker
Senantikken
Leiturgia

Leiturgia eller leiturgie (gr. ἡ λειτουργία) kaldtes i det antikke Athen
visse ydelser, som påhvilede de rigeste
borgere og gik på tur imellem dem. Hertil hørte
blandt andet udstyrelsen af koret ved skuespillene (gr. χορηγια, choregia),
foranstaltning af fakkelvæddeløb og
udrustning af krigsskibe. For den rækkefølge, i
hvilken borgerne skulle påtage sig leiturgia, var der
bestemte regler, og fandt nogen at en anden
var mere forpligtet dertil end han, kunne han
rejse klage og eventuelt forlange at den anden
skulle bytte formue med ham.

Se også
 Munera – Euergetisme
 Liturgi

Kilde 

 Opslag af dr. phil. H. H. Ræder i Salmonsen (Salmonsens Konversationsleksikon, 2. udgave, bd. 15, s. 629)

Antikken
Græsk sprog
Nassim Nicholas Taleb

Nassim Nicholas Taleb (født 1960) er en libanesisk-amerikansk forfatter og filosof. Han har blandt andet skrevet Fooled by Randomness og The Black Swan.

Eksterne henvisninger 

Filosoffer fra USA
Grand Canyon Village

Grand Canyon Village er en bebyggelse på den sydlige kant af Grand Canyon i Coconino County i det nordlige Arizona, USA. Bebyggelsen er et såkaldt Census-Designated Place, CDP, et område, der ikke regnes som en by, og som ikke har selvstændigt bystyre, men hvor befolkningstætheden alligevel er så stor, at den opgøres separat i folketællinger. 

"Landsbyen", der blev grundlagt i 1901 med anlæggelsen af en jernbane mellem Williams, Arizona og Grand Canyon, servicerer de mange turister, der hvert år besøger Grand Canyon. Mange af byens bygninger fx det berømte hotel El Tovar, Hopi House, og jernbanestationen stammer fra begyndelsen af det 20. århundrede. Mange af bygningerne er udpegede som såkaldte National Historic Landmarks, og hele bebyggelsen har siden 1987 været et National Historic Landmark District.

Geografi 
Bebyggelsen ligger i 2.092 meters højde over havet på Coloradoplateauet og dækker et areal på 34,7 km², hvoraf hele området udgøres af land. Hele bebyggelsen ligger inde i Grand Canyon National Park.

Befolkning 
Ved folketællingen i 2000, havde Grand Canyon Village en befolkning på 1.460 personer. 73 % af disse var hvide, og 19% var oprindelige amerikanere. Ingen andre racer var repræsenterede med over 2% af befolkningen. 

20 % af indbyggerne var under 18 og 2 % var over 65. Der er altså tale om en by med en forholdsvis ung befolkning, hvilket formodentlig skyldes at de fleste flytter fra stedet, når de forlader arbejdsmarkedet.

Se også 
 Grand Canyon National Park
 Grand Canyon Railway

Eksterne henvisninger 

 Om Grand Canyon Village fra Center for Landuse Interpretation  
 Grand Canyon Village Welcome Center  

Byer i Arizona
Suluhavet

Suluhavet er havområdet som omkranses af de filippinske øer Palawan, Mindoro, Panay, Negros og Mindanao, og den malaysiske enklave Sabah på Borneo.

Suluhavet har havdybde på over 5000 m.

Bugter i Stillehavet
Filippinernes geografi
Malaysias geografi
Birkende Boldklub

Birkende Boldklub blev stiftet i 1965 og er placeret i byen Birkende i Kerteminde Kommune. Klubben har afdelinger inden for fodbold, tennis, badminton og gymnastik.

I 1984 byggede Birkende Boldklub et nyt klubhus med stor hjælp fra klubbens medlemmer og byens borgere.
I 1990 blev der etableret en tennisbane i forbindelse med klubhuset.

Det er en lille forening hvor sammenholdet og det sociale liv i og omkring klubben prioriteres højt, og der arrangeres sociale aktiviteter.

Klubbens bedste fodboldhold spillede i september 2010 i Serie 2.
Klubben har også andre fodboldhold, bl.a. et serie 4-herrehold og ungdomshold i alle aldre.

Eksterne henvisninger 
 Klubbens hjemmeside

Idrætsforeninger i Danmark
Fodboldklubber under DBU Fyn
Etableret i 1965
Kerteminde Kommune
Inhabilitet

Inhabilitet (af lat. inhabilis uhandlelig, udygtig) betyder, at en person ikke har ret til at træffe beslutninger eller medvirke ved behandlingen af en sag.

Begrebet anvendes typisk i forbindelse med personer, der varetager opgaver hos en offentlig myndighed (forvaltningsmyndigheder eller domstolene) eller i selskabers og foreningers bestyrelse og direktion.

Begrebet inhabilitet er afledt af begrebet habilitet, men de to begreber er ikke (helt) hinandens modsætninger. Habilitet udtrykker retlig handleevne, mens inhabilitet dækker over, at de såkaldte negative habilitetskrav ikke er opfyldt. De negative habilitetskrav dækker over, at en person ikke har ret til at medvirke til en sags behandling og afgørelse. Ved siden af de negative habilitetskrav findes de positive habilitetskrav, som dækker over, at personer generelt skal være gyldigt udnævnt/ansat, evt. besidde visse kvalifikationer (fx uddannelse) mv.

Eksempler 
Forhold, der kan medføre inhabilitet, er for eksempel, når vedkommende:
 selv er part i sagen eller repræsenterer en part i sagen.
 er i familie med en part i sagen.
 har tilknytning til private selskaber, foreninger m.v., der har en særlig interesse i sagens udfald.
 nærer venskab/fjendskab til person med tilknytning til sagen.
 selv tidligere har truffet afgørelse i sagen.

Lovregulering 
Forvaltningsloven §§ 3-6 faslægger regler om inhabilitet. Reglernes formål at forebygge usaglig interessepåvirkning og at sikre befolkningens tillid til offentlige myndigheder.

Se også 
Habilitetsprincippet

Referencer 

Jura
Retsvidenskab
Juridiske begreber
Forvaltningsret
Liebe ist für alle da

Liebe Ist Für Alle Da (Tysk: "Kærlighed er for alle der"/"Kærlighed er der for alle") er det sjette album udgivet af det tyske metal-band Rammstein, der udgives i Danmark den 19. oktober 2009. CD'en har provokeret mange fans, med tekster om heftig sex og et cover, hvor nøgne kvinder bliver slagtet, slået og ydmyget. Den er i Tyskland blevet forbudt at købe, for børn og unge under 18 år.

Trackliste 
 Rammlied (Rammsang)
 Ich Tu Dir Weh (Jeg Gør Dig Ondt)
 Waidmann's Heil (Jægerens Hilsen)
 Haifisch (Haj)
 B****** (bullshit)
 Frühling In Paris (Forår I Paris)
 Wiener Blut (Wienerblod)
 Pussy (Fisse)
 Liebe Ist Für Alle Da (Kærlighed Er Da For Alle)
 Mehr (Mere)
 Roter Sand (Rødt Sand)

Bonusnumre (kun på 2-CD udgaven) 
 Führe mich (Før Mig)
 Donaukinder (Donau-børn)
 Halt (Holdt!)
 Roter Sand (Orchester Version (Rødt Sand)
 Liese (Navn: Liese)

Liebe Ist Für Alle Da i Danmark 
I Danmark kom LIFAD lige ind på en første plads i uge 42, på trods af den kun var i salg i to dage fredag og lørdag.

Eksterne henvisninger 
 

Album fra 2009
Rammstein-album
Tysksprogede albums
Şarkışla

Şarkışla er en provinsby i det centrale Anatolien i Tyrkiet, som er tilknyttet Sivas-provinsen. Befolkningstallet var 22.063 i slutningen af 2008.

Den nuværende borgermester er Kasim Gültekin fra partiet BBP (Büyük Birlik Partisi). Provinsen omfatter i alt 4 underdistrikter (Cemel, Gürçayır, Akçakışla, Kızılcakışla) og i alt 93 landsbyer. Provinsen dækker over et areal på 2.256 km².

Af kendte personer fra Şarkışla kan nævnes Aşık Veysel, som er en af de mest berømte tyrkiske folkedigtere og sangere fra det 20. århundrede. Derudover er der også den kendte kvindelige hollandske politiker Nebahat Albayrak, som er født (1968) i landsbyen Maksutlu i denne provins.

Vejret er for det meste solrigt og tørt. Skyerne er høje med en del fugtighed. I sommeren er det et relativt bedre sted at leve, og om vinteren er der meget koldt i Şarkışla.

Der er adskillige dæmninger i og omkring byen, som anvendes til landbrugs- og rekreative behov. De findes blandt andet i landsbyerne: Gümüstepe, Maksutlu og Döllük.
Byen har en lang historisk baggrund. Şarkışla er kendt for i oldtiden at være befolket af romerne. Der er også naturligt eksisterende høje bakker midt i byen.

Der har været en stor udvandring fra provinsen i de seneste 50 år, især i starten af 1960'erne har mange immigreret til europæiske lande såsom: Danmark, Holland, Tyskland, Frankrig, Østrig, Italien og Belgien, og inden for selve Tyrkiet er mange flyttet til storbyerne Istanbul, Ankara, Kayseri, Izmir og Mersin. Uden for selve Şarkışla, menes provinsen at have i alt 90.000 borgere.

Tyrkisk-anatolske kulturelle motiver kan også ses i Şarkışla. Byen er især kendt for sine traditionelle tæpper (kilim), et rigt tyrkisk køkken og mange forskellige regionale fødevarer og måltider. Byen har været et godt eksempel for de små landsbyer i regionen i de sidste årtier i form af generelle forbedringer.

Byer i Tyrkiet
Klippemalerier i Valcamonica

Klippemalerierne i Val Camonica udgør en af de største samlinger af forhistoriske helleristninger i verden  og var det første Verdensarvssted anerkendt af Unesco i Italien (1979). Unesco har anerkendt mere end 140.000 billeder, men nye opdagelser har registreret 200.000, hvis ikke 300.000. Der er helleristninger spredt på alle flader i dalen, men koncentreret i områderne Darfo Boario Terme, Capo di Ponte, Nadro, Cimbergo og Paspardo.

Karakteristika 
Ristningerne blev lavet over otte tusind år til jernalderen (1. årtusinde f.Kr.), mens petroglyphs fra den ældste periode tilskrives istidsfolket Camunni og er omtalt i latinske kilder. Traditionen med helleristninger ophører ikke pludseligt: de er identificeret – om end i meget lille antal: romerske, middelalderlige og til det nittende århundrede . De fleste af disse billeder er mejslet, mens meget få er graffiti.

Figurerne er undertiden lavet oven i hinanden tilsyneladende i tilfældig orden, mens andre er i logisk sammenhæng, som fx et billede af et religiøst ritual, en jagtscene eller en kamp. Det forklarer ordningen af billeder, som hver især er et ideogram og ikke det virkelige objekt, men dets "idé" De viser bl.a. højtidelige ritualer både religiøse og verdslige, der blev afholdt ved særlige lejligheder, enestående eller tilbagevendende . Blandt de mest berømte symboler i Val Camonica er "Rosa camuna", der er officielt logo i regionen Lombardiet.

Den historiske cyklus 
I 1960'erne var arkæologen Emmanuel Anati blandt de første til systematisk at studere området. Han udarbejdede en kronologi over helleristninger for at sammenligne stil og symboler fra oldtiden til middelalderen .

Parker med klippekunst

Se også 
 Valcamonica
 UNESCO's Verdensarvsliste (Europa)

Eksterne kilder og henvisninger 

Helleristninger
Verdensarvsområder i Italien
Alicia de Larrocha

Alicia de Larrocha y de la Calle (født 23. maj 1923, død 25. september 2009) var en spansk pianist, der blev regnet som en af de bedste i sin generation.

Alicia de Larrocha var født i Barcelona og fik sine første klavertimer som treårig. Som seksårig optrådte hun ved verdensudstillingen i Sevilla i 1929, og hun fik sin orkesterdebut som elleveårig. Fra 1947 turnerede hun også uden for sit fædreland. Hun blev foreviget med en omfattende række pladeindspilninger, og hun modtog to gange en Grammy Award herfor.

Hun mestrede et bredt repertoire, hvor hun som helt ung blandt andet imponerede med sine Chopin-fortolkninger. Senere blev hun kendt for fine Mozart-fremføringer samt fortolkninger af nogle af sine landsmænd som Manuel de Falla, Isaac Albéniz og Enrique Granados.

De Larrocha var en lille kvinde på blot 1,52 m, der trak sig tilbage fra offentlige optrædener som 80-årig. Hendes helbred blev efter et fald i 2007 med en brækket hofte til følge gradvis dårligere, indtil hun døde i 2009.

Fodnoter 

Pianister fra Spanien
Personer fra Barcelona
Drejning

Drejning kan have flere betydninger:
 Ændring af bevægelse; sving
 Overført betydning: ændret udvikling; vending
 Geometri: drejning af figur om et punkt
 Fremstilling af produkt på drejebænk: særligt trædrejning eller metaldrejning
Emil Sajfutdinov

Emil Damirovitj Sajfutdinov (russisk: Эми́ль Дами́рович Сайфутди́нов, født 26. oktober 1989 i Salavat, Rusland) er en russisk speedwaykører.

Han startede sin karriere hos Mega-Lada Togliatti. Kort tid før sin 16-års fødselsdag i 2005 fik han sin speedway-licens. I samme sæson var han med til at vinde det russiske mesterskab, og han blev samtidig den 15. bedst scorende i ligaen.

I 2009 kom han med i Speedway Grand Prix, og vandt flere løb i sin debut-sæson.

Eksterne henvisninger 

 Emil Sayfutdinov's hjemmeside   
 Profil på SGP's officielle hjemmeside 

 

Sportsfolk fra Rusland
Speedwaykørere
Vester Hassing Gymnastikforening

Vester Hassing Gymnastikforening eller Vester Hassing GF er en dansk gymnastik- og idrætsforening fra Vester Hassing i sydøst Vendsyssel. Foreningen har pr. 2017 ca. 800 medlemmer.

Klubben har hjemsted i Vester Hassing Hallen og har indendørs adgang til sportshal, gymnastiksal, multisal, cafeteria, møde- og omklædningsfaciliteter. Udendørs er der adgang til boldbaner, bane med lysanlæg, rundbane og asfaltbane.

Historie 
Vester Hassing Gymnastikforening er etableret den 18. december 1925 som en gymnastikforening med 144 medlemmer. Året efter i 1926 blev fodbold tilføjet til klubaktiviteterne. Efter Gymnastik og fodbold er aktiviteterne senere blevet udvidet med håndbold, badminton, volleyball og bordtennis. 

Foreningen VHG’s Venner er Vester Hassing Gymnastikforenings støtteforening, den blev stiftet i 1979.

Idrætsafdelinger

VHG Fodbold 
Seniorafdelingen spiller med hold i serie 2, 5 og 6 hold.

VHG Gymnastik 
Klubben driver 18 forskellige hold.

VHG Håndbold 
Klubben har syv hold, førsteholdet spiller i serie 1.

VHG Badminton 
Klubben har otte hold, førsteholdet spiller i serie 3.

VHG Volleyball 
Klubben har fire hold.

VHG Bordtennis 
Er opdelt i ungdom og senior.

Eksterne henvisninger 
 VHG's hjemmeside
 VHG's håndboldside
 VHG's fodboldside

Etableret i 1925
Gymnastikforening
Idrætsforeninger i Danmark
Fodboldklubber under DBU Jylland
Håndboldklubber i Danmark
Volleyballklubber i Danmark
Badmintonklubber i Danmark
Kurvefletning

Kurvefletning er fremstilling af kurve i sløjd, husflid eller som håndværk (kurvemager). Håndværket har eksisteret fra forhistorisk tid. De ældste overleverede belæg er fra yngre stenalder.

Foruden kurve til transport og opbevaring, anvendes teknikken også til fremstilling af hele kurvestole, til stolesæder, bakker, sigter, samt fælder for fisk og fugle.

Flettematerialerne kan være pil, vidjer, peddigrør, flade sjener (det er det yderste fra spanskrør), papirgarn, snor, reb, gummisnøre, søgræs, bark, rødder m.v.

En med fletning beslægtet teknik er binding, hvor især halmbinding kendes. Her lægges halmen (eller andet fibermateriale) i et spiralmønster og sys sammen.

Eksterne henvisninger 

 N.C. Rom:
 Haandgerningsbog, København 1875 og senere udgaver frem til 1936; heri: Tilvirkning af Pil og Vidier samt Kurvefletning. Digital udgave hos Runeberg.
 Vejledning i piledyrkning og kurvefletning. Fotografisk optryk: Olivia 2001.
 Kirsten Jørgensen: Halmbinding. København 1993.
 Pilefletter Steen H. Madsen – Hjemmeside om pileflet.

Sløjd
Husflid
Håndværk
Kulturteknik
Hotel Royal

Hotel Royal er et 4-stjernet hotel beliggende på Store Torv i det centrale Aarhus.

Hotellet blev opført i nyklassicistisk stil i 1838 af gæstgiver Niels Larsen fra Odense. Tidligere lå Kongens Gaard på stedet; den blev sammenlagt med naboejendommen og dannede inspiration til hotellets navn. Allerede i 1881 udvides hotellet med en ekstra etage, ligesom facaden moderniseres i 1865 og 1868. Da Niels Larsen dør i 1850, overtages hotellet af hans søn, Frederik Larsen, der i 1873 sælger det videre til sin bror Carl Larsen og restauratør A. Vincent. Larsen bliver eneejer i 1876, men sælger i 1894 hotellet til sin brors søn, Viggo Frederik Sofus Larsen. Han driver det til 1897, hvor han sælger det til et selskab udenfor familiens eje. I 1902 opføres en ny bygning ud mod Store Torv og Bispetorv, der ersatatter halvdelen af hotellet. Bygningen tegnes af Eggert Achen og Thorkel Møller. Palmehaven – også kaldet Marmorsalen – opføres i 1913 og bliver stedet, hvor byens bedre borgerskab kommer efter en tur i Aarhus Teater. Nok en gennemgående renovering finder sted i 1938. I 1970'ernes økonomiske krise er hotellet lukningstruet, men der satses på nye aktiviteter i form af en biograf (Royal Cinema), et bøfhus og et diskotek, ingen af disse eksisterer dog i dag. Hotellet skifter ejer igen i 1983.

I 1984 bliver hotellet endnu engang renoveret. I den forbindelse opføres hotellets vinterhave, Queens Garden og biografen bliver udbygget fra 2 til hele 5 sale. Det tidligere Queens Garden fungerer i dag som restaurant. I 1990 åbnedes Casino Royal i den tidligere marmorsal i kælderen. Biografen eksisterede helt frem til 1991 hvor den lukkede og et nyt indgangsparti blev etableret.

Litteratur 
 Hotel Royal i 150 år, 1838 – 1988
 Bernhardt Jensen: Som Århus morede sig

Kilder og eksterne henvisninger 

 Hotel Royals hjemmeside
 Artikel om Hotel Royal på AarhusWiki.dk

Etableret i 1838
Hoteller i Aarhus
Axel Pilmark

Axel Peter Pilmark (født 23. november 1925 i København, død 13. juli 2009 i Herlev) var en dansk fodboldspiller.

Pilmark var med til at vinde DM med KB flere gange. 

Pilmark debuterede på det danske landshold 1947 på Aarhus Stadion mod Finland, en kamp som Danmark vandt 4-1. 
Pilmark spillede i alle Danmarks fire kampe ved OL i London 1948 og var med til at vinde bronzemedaljer. Två år efter OL blev han professionel i Italien ligesom seks andre fra bronzeholdet. Da Dansk Boldspil-Union ved denne tid ikke tillod professionelle i landsholdet sluttede landsholdskarrieren 1950 i en landskamp på Aarhus Stadion som Danmark tabte 1-4 til Norge.  Pilmark spillede 18 A-landskampe og scorede 1 mål, mod Jugoslavien 1950. 

Pilmark spillede ni år i den italinska Serie A og var under alle år i Bologna. Han spillede 274 kampe, hvilket var flest af en dansker frem til Martin Jørgensen slog det i 2007 

Pilmark døde 13. juli 2009 og boede i Bagsværd ved sin død. Han er begravet i en af fællesgravene på Gladsaxe Kirkegård.

Eksterne henvisninger 
 
 
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Kjøbenhavns Boldklub
Olympiske bronzemedaljevindere fra Danmark
Personer fra København
Medaljevindere fra Danmark ved sommer-OL 1948
Hotel Atlantic

Hotel Atlantic er et hotel beliggende på Europaplads i Aarhus, tæt ved Aarhus Havn.

Hotellet blev opført i 1966 og renoveret i 2002, og består i dag af 102 værelser.

I september 2000 blev hotellets parkeringshus scene for et bombeattentat, der dog ikke kostede menneskeliv.

Ekstern henvisning 
 First Hotel Atlantics hjemmeside

Kilder 

Etableret i 1961
Hoteller i Aarhus
Anne Mette Svane

Anne Mette Svane (født 4. marts 1976 ) er en dansk journalist og chefredaktør.

Svane blev uddannet fra Danmarks Journalisthøjskole i 2002. Hun har siden været ansat på Aktuelt, Weekend Nu, Gaffa og senest på Jyllands-Posten, hvor hun var politisk redaktør. 1. november 2009 tiltrådte hun som indlandsredaktør på Politiken.  

I december 2009 blev hun konstitueret nyhedschef på Politiken, da Anders Krab-Johansen forlod jobbet. I juni 2010 blev Svane udnævnt til nyhedschef på Politiken, og i august 2010 blev hun udnævnt til chefredaktør. 

I maj 2022 tiltrådte hun stillingen som chefredaktør for TV 2 News. Efter at Ask Rostrup havde forladt jobbet

Referencer 

Journalister fra Danmark
Chefredaktører fra Danmark
Journalister ved Politiken
Personer i Kraks Blå Bog
Dion Ørnvold

Dion Erhardt Ørnvold (født 17. oktober 1921 i København, død 23. januar 2006 i Kongens Lyngby) var en dansk fodboldspiller.

Ørnvold var med til at vinde DM med KB flere gange. 

Ørnvold debuterede på det danske landshold 1947 på Ullevaal i Oslo mod Norge, en kamp som Danmark vandt 5-3. 
Ørnvold spillede i alle Danmarks fire kampe ved OL i London 1948 og var med til at vinde bronzemedaljer. Tre år efter OL blev han professionel i Italien ligesom seks andre fra bronzeholdet. Da Dansk Boldspil-Union ved denne tid ikke tillod professionelle i landsholdet, sluttede landsholdskarrieren 1951 i en landskamp i Idrætsparken mod Østrig som slutede 3-3. Ørnvold spillede 18 A-landskampe og 1 U-21 landskamp. Han var anfører i fem kampe 1949-50.

Ørnvold spillede i to år 22 kampe i den italienske Serie A med Ferrara-klubben SPAL 1907.

Eksterne henvisninger 
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Kjøbenhavns Boldklub
Olympiske bronzemedaljevindere fra Danmark
Personer fra København
Medaljevindere fra Danmark ved sommer-OL 1948
Smedning

Smedning er bearbejdning (formning og sammenføjning) af metalgenstande, der udført som erhverv foretages af en smed i en smedje. Til smedning anvendes oftest jern, men ædlere metaller som sølv og guld kan også smedes. Ved smedning formes metallet uden væsentligt materialetab i modsætning til ved drejning, som er en spåntagende bearbejdningsproces (dvs. hvor metal skrælles af). Fra omkring 1860 blev støbning et tredje alternativ; men støbejern er kendt siden 1700-tallet.

Smedens vigtigste værktøj er hammer, smedetang, ambolt og esse. Dertil kommer en skruestik. Det gamle håndværk er nu næsten uddødt og overtaget af industriel forarbejdning.

De vigtigste bearbejdningsformer ved smedning er stukning (hvor materialet gøres kortere og tykkere) og strækning (hvor materialet gøres længere eller bredere samt tyndere) samt bøjning og bukning.

Til smedens arbejde hører også essesvejsning, hvor to stykker svejses sammen til ét i essens varme.

Se også 
Guldsmed
Sølvsmed

Henvisninger 
 Lars Skibelund: Håndbog i sløjd. Metalarbejde, Dansk Skolesløjds Forlag 1982.  (Side 107ff)

Sløjd
Håndværk